Ar 11.11.2024 grozījumiem
Ar 05.12.2024 grozījumiem
Ar 14.12.2024.grozījumiem


6. pielikums

LĪGUMS (projekts)

	Ķekavā,
	Līguma datums ir pēdējā pievienotā elektroniskā paraksta un laika zīmoga datums


	
	



Ķekavas novada pašvaldība, nodokļu maksātāja reģistrācijas kods 90000048491, adrese: Gaismas iela 19 k-9-1, Ķekava, Ķekavas novads, LV-2123 (turpmāk – PASŪTĪTĀJS), kuras vārdā saskaņā ar Ķekavas novada pašvaldības 2024.gada 13.marta saistošajiem noteikumiem Nr. 7/2024 “Ķekavas novada pašvaldības nolikums”, rīkojas tās izpilddirektore Jolanta Jansone, no vienas puses, un

„ __________”, reģ. Nr. ___________ (turpmāk – IZPILDĪTĀJS), kuras vārdā saskaņā ar statūtiem rīkojas tās ______________, no otras puses, turpmāk katrs atsevišķi vai abi kopā saukti arī Puse/-es,
Ja IZPILDĪTĀJS balstās uz citu personu saimnieciskajām un finansiālajām iespējām, IZPILDĪTĀJS un _________________ (persona (arī apakšuzņēmējs), uz kuras saimnieciskajām un finansiālajām iespējām tas balstās - solidāri saistītais), apliecina, ka viņi ir solidāri atbildīgi par iepirkuma līguma izpildi (šādā gadījumā iepirkuma līgumu paraksta arī solidāri saistītais), 

pamatojoties uz Publisko iepirkumu likumu un iepirkuma ar identifikācijas ID Nr. ĶNP 2024/76 rezultātiem, savā starpā noslēdz šādu līgumu (turpmāk – LĪGUMS):

1. LĪGUMA PRIEKŠMETS
PASŪTĪTĀJS uzdod un IZPILDĪTĀJS apņemas veikt būvdarbus objektā _________________________________ un nodot objektu ekspluatācijā (objekts skaitās pieņemts ekspluatācijā ar dienu, kad Būvniecības informācijas sistēmā (turpmāk – BIS) ir reģistrēts Akts par būves pieņemšanu ekspluatācijā) (turpmāk – darbi) saskaņā ar LĪGUMU, SIA “________”  (reģ. Nr.______) ____.gada __._____ izstrādāto būvprojekta dokumentāciju „_____________________” (Būvniecības lieta Nr. BIS-BL-______________) 1. pielikumu – Tehnisko specifikāciju, 2. pielikumu – Tehnisko piedāvājumu un 3. pielikumu – Finanšu piedāvājumu un tāmi.

1. PUŠU SAISTĪBAS
0. IZPILDĪTĀJA saistības: 
0. IZPILDĪTĀJS apņemas DARBUS veikt __ (________________) mēnešu laikā no PASŪTĪTĀJA rakstiskā paziņojumā par DARBU uzsākšanu norādītā datuma (turpmāk – PASŪTĪTĀJA paziņojums par DARBU uzsākšanu), kur būvdarbu veikšanai paredzētais laiks ir __ (______) mēneši un ___ (_____) mēneši objekta nodošanai ekspluatācijā. Ja 6 mēnešu laikā no LĪGUMA spēkā stāšanās dienas PASŪTĪTĀJS nav nosūtījis šajā apakšpunktā noteikto paziņojumu, LĪGUMS zaudē spēku nākamajā dienā pēc 6 mēnešu notecēšanas, un bez jebkādu papildu formalitāšu veikšanas un zaudējumu atlīdzības jebkurai no PUSĒM.
0. PASŪTĪTĀJA paziņojums par DARBU uzsākšanu IZPILDĪTĀJAM tiek nosūtīts tad, kad ir saņemta atzīme būvatļaujā par būvdarbu uzsākšanas nosacījumu izpildi (izpildīts Līguma 2.1.11. punkts) un attiecīgi IZPILDĪTĀJS ir iesniedzis PASŪTĪTĀJAM:
0. būvobjekta pieņemšanas nodošanas akts (Līguma 2.1.3. punkts);
0. rīkojums par atbildīgo būvdarbu vadītāju (Līguma 2.1.5. punkts);
0. rīkojums par atbildīgo speciālistu darba drošības un aizsardzības noteikumu un ugunsdrošības noteikumu ievērošanu objektā (Līguma 2.1.8. punkts);
0. visu darbu risku apdrošināšana (Līguma 6.1. punkts);
0. atbildīgā būvdarbu vadītāja un pārējo iesaistīto būvspeciālistu profesionālās civiltiesiskās atbildības apdrošināšana (Līguma 6.2.1. punkts) 
0. IZPILDĪTĀJA civiltiesiskās atbildības obligāto apdrošināšana (Līguma 6.2.2. punkts)
0. Līguma saistību izpildes garantija (Līguma 6.3. punkts)
0. DARBUS veikt saskaņā ar Latvijas Republikas normatīvajiem aktiem, t.sk., Būvniecības likumu, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”, Ministru kabineta 2017. gada 20. jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” obligāti piemērojamām prasībām. Visus būvniecības procesa dokumentāciju veikt elektroniski BIS (būvniecības informācijas sistēmā).
0. Pirms DARBU uzsākšanas pieņemt objektu ar nodošanas – pieņemšanas aktu, ko paraksta atbildīgais būvdarbu vadītājs un LĪGUMA 11.1. apakšpunktā norādītais PASŪTĪTĀJA pārstāvis (turpmāk – Pasūtītāja pārstāvis). Būvobjekta nodošanas – pieņemšanas aktā tiek fiksēts būvobjekta tehniskais, vizuālais u.c. stāvoklis uz DARBU uzsākšanas brīdi.
0. Parakstot LĪGUMU un būvobjekta nodošanas – pieņemšanas aktu, IZPILDĪTĀJS apliecina, ka pilnībā ir iepazinies ar DARBU izpildes vietu un būvobjektu, visiem noteikumiem un prasībām, kas attiecināmi uz LĪGUMĀ noteikto DARBU izpildi, izņemot gadījumu, kad viņam tas kļuva zināms pēc konstrukcijas vai tās daļas atsegšanas, bet ne gadījumā, kad būvobjekta, tā segtās daļas vai konstrukcijas stāvoklis ir norādīts LĪGUMA 1. punktā minētajā LĪGUMA dokumentācijā un būvobjekta nodošanas – pieņemšanas aktā.
0. Pirms DARBU uzsākšanas norīkot iepirkuma ietvaros norādīto atbildīgo būvdarbu vadītāju ________________/sertifikāta Nr.  ________________, kā arī nodrošināt būvniecību regulējošajos normatīvajos aktos noteikto būvdarbu vadītāja uzdevumu izpildi, kurš veic DARBU koordinēšanu ar PASŪTĪTĀJU, saskaņojot DARBU izpildes tehnisko risinājumu.
0. IZPILDĪTĀJS garantē un apliecina, ka tā darbība gan uz LĪGUMA noslēgšanas dienu, gan visā tā spēkā esamības laikā, atbilst visām Latvijas Republikas spēkā esošām normatīvo aktu prasībām.
0. Izpildot DARBUS, ievērot visas Latvijas Republikas spēkā esošajos normatīvajos aktos noteiktās darba drošības, aizsardzības noteikumu, tehniskās, sanitārās, vides aizsardzības, ugunsdrošības u.c. prasības.
0. Pirms DARBU uzsākšanas norīkot atbildīgo par darba drošības un aizsardzības noteikumu un ugunsdrošības noteikumu ievērošanu būvobjektā.
0. Normatīvos dokumentos paredzētajā kārtībā norobežot DARBU zonu.
0. Pieprasīt PASŪTĪTĀJAM visus tā rīcībā esošos dokumentus, kas nepieciešami, lai būvatļaujā saņemtu būvvaldes atzīmi par būvdarbu uzsākšanas nosacījumu izpildi.
0. Divdesmit darba dienu laikā pēc LĪGUMA noslēgšanas iesniegt būvvaldei būvatļaujā norādītos dokumentus un atļaujas, kas nepieciešami, lai saņemtu būvatļaujā atzīmi par būvdarbu uzsākšanas nosacījumu izpildi, un apmaksāt visus ar to saņemšanu saistītos izdevumus.
0.  Desmit darba dienu laikā pēc LĪGUMA noslēgšanas iesniegt PASŪTĪTĀJAM šādus dokumentus:
11. precizētu DARBU izpildes kalendāro grafiku, norādot darbinieku skaitu, attiecīgo DARBU sākuma un beigu termiņu, paredzot būvdarbu izpildei _____(________) mēnešus un objekta nodošanai ekspluatācijai orientējoši ______ (_______) mēnešus, nepieciešamības gadījumā ietverot tehnoloģiskos pārtraukumus, kas rakstiski saskaņots ar būvuzraugu un PASŪTĪTĀJA pārstāvi;
11. Darbu veikšanas projektu, kas rakstiski saskaņots ar PASŪTĪTĀJA pārstāvi, PASŪTĪTĀJU un atbildīgajām institūcijām speciālajos būvnoteikumos noteiktajā kārtībā;
11. līguma kopiju ar atkritumu apsaimniekotāju par sadzīves atkritumu un būvgružu izvešanu uz poligonu vai citu atļautu atkritumu apglabāšanas vietu, nodrošinot būvgružu un citu atkritumu savlaicīgu izvešanu, neuzkrājot tos līdz DARBU nobeigumam.
0. Ievērot darba laiku būvobjektā – organizēt darbu atbilstoši Latvijas Republikas spēkā esošo normatīvo aktu prasībām.
0. Saistību izpildē izmantot tikai tādus būvizstrādājumus, kas atbilst Latvijas Republikas normatīvajiem aktiem, tehniskajos noteikumos paredzētajām tehniskajām prasībām un deklarētajām ekspluatācijas īpašībām. Tādu izstrādājumu un materiālu izmantošana, kam nav izdots Latvijas Republikas sertifikāts, tiek atļauta, ja to sertifikātā un tehniskajā dokumentācijā uzrādītās kvalitātes īpašības tiek nodrošinātas ar izgatavotāja garantiju vai ja sertifikāts nav pretrunā ar Eiropas Kopienas standartu prasībām.
0. Nodot būvuzraugam materiālu ražotāja un (vai) izplatītāja izsniegtos materiālu, konstrukciju vai iekārtu pielietošanas un (vai) iestrādes norādījumus vai instrukcijas. Šos dokumentus IZPILDĪTĀJS iesniedz būvuzraugam līdz to iestrādei konstrukcijā vai tās daļā, vienlaicīgi uzrādot izstrādājuma atbilstības deklarāciju un/vai materiāla ražotājam/izplatītājam izsniegtu izstrādājuma vai materiāla kvalitātes sertifikātu.
0. Par saviem līdzekļiem nodrošināt LĪGUMA izpildi ar nepieciešamajiem materiāliem, iekārtām, transportu, mehānismiem, aprīkojumu un darbaspēku.
0. Atbildēt par savām iekārtām, materiāliem un mehānismiem DARBU zonā un tai pieguļošā teritorijā.
0. Nekavējoties rakstiski ziņot būvuzraugam un PASŪTĪTĀJAM  par apstākļiem, kas atklājušies DARBU izpildes procesā un var radīt šķēršļus turpmākai DARBU kvalitatīvai un savlaicīgai izpildei vai radīt zaudējumus.
0. Veikt DARBUS akceptēto būvprojektu risinājumu ietvaros. Izmaiņas akceptēto būvprojektu risinājumos pieļaujamas tikai saskaņā ar četrpusēji (PASŪTĪTĀJS, IZPILDĪTĀJS, autoruzraugs, būvuzraugs) sastādītu un parakstītu aktu, ko ir saskaņojis PASŪTĪTĀJA pārstāvis.
0. Ja IZPILDĪTĀJS savā piedāvājumā ir iekļāvis analogus materiālus, iekārtas un (vai) risinājumus, salīdzinot ar projekta dokumentācijā vai apjomu tabulās uzrādītajiem konkrētiem materiāliem un iekārtām, tad IZPILDĪTĀJS ir atbildīgs par šo analogu pielietošanas saskaņojumu ar autoruzraugu,  PASŪTĪTĀJA pārstāvi un būvuzraugu. Visa veida izdevumus par PASŪTĪTĀJAM nepieņemamu analogu pielietošanu DARBU izpildē sedz IZPILDĪTĀJS.
0. Patstāvīgi saskaņot ar autoruzraugu, būvuzraugu,  PASŪTĪTĀJU mezglu un detaļu risinājumus, izvēlēto materiālu, konstrukciju, iekārtu u.c. krāsu, formu, faktūru, rakstu un citas estētiskās īpašības, ja tas nav norādīts būvprojektā un Latvijas Republikas normatīvie akti par vispārīgajiem būvnoteikumiem to nenosaka citādāk. Ja šajā punktā minētie risinājumi būtiski ietekmē DARBU izmaksas, no PASŪTĪTĀJA puses tos saskaņo PASŪTĪTĀJA pārstāvis.
0. Ja IZPILDĪTĀJS konstatē kļūdas vai trūkumus (t.sk., neveiksmīgi risinājumi, materiālu un metožu pielietojumi u.c.) tehniskajā dokumentācijā, viņam trīs darba dienu laikā rakstiski jāinformē autoruzraugu, būvuzraugu un PASŪTĪTĀJU. Šajā punktā minētie apstākļi nedod tiesības IZPILDĪTĀJAM vienpusēji atkāpties no LĪGUMA izpildes.
0. Ievērot visus būvsapulču protokolus, tajos noteiktos termiņus un prasības. Būvsapulcēs noteiktie termiņi un prasības ir saistoši IZPILDĪTĀJAM arī tad, ja viņš nav piedalījies šajās sapulcēs un ja minētie termiņi un prasības nav pretrunā ar LĪGUMA noteikumiem un spēkā esošiem normatīvajiem aktiem. Būvsapulču protokolus no PASŪTĪTĀJA puses paraksta LĪGUMA 11.1. apakšpunktā minētais PASŪTĪTĀJA pārstāvis. IZPILDĪTĀJAM ir pienākums piedalīties visās PASŪTĪTĀJA vai būvuzrauga organizētajās  būvsapulcēs.  
0. IZPILDĪTĀJS organizē visas valsts un pašvaldības institūciju kontroles un pārbaudes, kas paredzētas Latvijas Republikas normatīvajos aktos un ir nepieciešamas būvdarbu realizācijai un objekta nodošanai ekspluatācijā, tai skaitā pieprasa, apmaksā un saņem atzinumus, kadastrālās uzmērīšanas lietu, topogrāfijas plānu un citus izpildmērījumus, kas nepieciešami objekta nodošanai ekspluatācijā.
0. Jebkurā laikā pēc PASŪTĪTĀJA pieprasījuma sniegt atskaiti par DARBU gaitu.
0. Atbilstoši PASŪTĪTĀJA pieprasījumā norādītajā termiņā un apjomā iesniegt PASŪTĪTĀJAM informāciju saistībā ar Ministru kabineta 2017. gada 20. jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” obligāti piemērojamo prasību izpildi.
0. Ar būvdarbu nodošanas – pieņemšanas aktu nodot PASŪTĪTĀJAM kvalitatīvi, atbilstoši LĪGUMA noteikumiem izpildītus būvdarbus un ar DARBU nodošanas – pieņemšanas aktu nodot PASŪTĪTĀJAM kvalitatīvi, atbilstoši LĪGUMA noteikumiem izpildītus  DARBUS.
0. Kompensēt zaudējumus, kas PASŪTĪTĀJAM vai citām personām radušies IZPILDĪTĀJA vai viņa iesaistītās trešās personas vainas vai neuzmanības dēļ desmit darba dienu laikā no PASŪTĪTĀJA pretenzijas nosūtīšanas dienas.
0. IZPILDĪTĀJAM ir pienākums līgumos ar apakšuzņēmējiem iekļaut noteikumus izpildīto būvdarbu pieņemšanai un laicīgas samaksas veikšanai atbilstoši Ministru kabineta 2022. gada 5. jūlija noteikumos Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” noteiktajām prasībām. IZPILDĪTĀJS samaksā apakšuzņēmējam 60 (sešdesmit) dienu laikā pēc apakšuzņēmēja veikto būvdarbu pieņemšanas un apakšuzņēmēja rēķina saņemšanas par attiecīgo būvdarbu veikšanu.
0. Ja LĪGUMA izpildes laikā PASŪTĪTĀJS saņem apakšuzņēmēja pieprasījuma maksājumus par apakšuzņēmēja sniegtajiem pakalpojumiem, piegādēm vai būvdarbiem IZPILDĪTĀJAM, kurus tas ir pieņēmis un kuru apmaksas termiņš tiek kavēts, ja PASŪTĪTĀJS nav izmaksājis visu IZPILDĪTĀJAM pienākošos līgumcenu, PASŪTĪTĀJS uz apakšuzņēmēja iesniegta rēķina pamata var pārskaitīt maksājumu tieši apakšuzņēmējam un par attiecīgo summu samazina nākamo maksājumu IZPILDĪTĀJAM. PASŪTĪTĀJS pirms apakšuzņēmēja rēķina apmaksas informē par šādu pieprasījumu IZPILDĪTĀJU un ļauj tam 10 darba dienu laikā izteikt viedokli par pieprasījuma pamatotību.
0. IZPILDĪTĀJA pienākums ir pilnībā pasargāt PASŪTĪTĀJU no jebkādiem trešo personu prasījumiem, kas izriet no vai ir saistīti ar Būvdarbiem un/vai to izpildi un/vai LĪGUMA vai tiesību aktu pārkāpumiem no IZPILDĪTĀJA, Apakšuzņēmēju vai tā piesaistīto personu puses, vai saistībā ar jebkādu citu vainojamu vai nevērīgu IZPILDĪTĀJA vai tā piesaistīto personu darbību vai bezdarbību, tai skaitā, bet ne tikai, no jebkādiem prasījumiem, kas saistīti ar miesas bojājumiem, slimību vai traumu, nāves iestāšanos; mantas bojāšanu vai bojāeju; īpašuma, valdījuma vai lietošanas tiesību aizskārumu; nemantisku kaitējumu; autortiesību, preču zīmju, patentu, firmas, komercnoslēpuma vai citādu intelektuālā īpašuma aizskārumu; videi nodarīto kaitējumu.
0. Tāpat IZPILDĪTĀJS apņemas pilnībā pasargāt PASŪTĪTĀJU no jebkādām kompetentu iestāžu piemērotām sankcijām, kas izriet no vai ir saistītas ar Darbiem un to izpildi un/vai LĪGUMA vai tiesību aktu pārkāpumiem no IZPILDĪTĀJA vai tā piesaistīto personu puses, vai saistībā ar jebkādu citu vainojamu vai nevērīgu IZPILDĪTĀJA vai tā piesaistīto personu darbību vai bezdarbību.
0. LĪGUMA 2.1.31. un 2.1.32. punktos minētajos gadījumos IZPILDĪTĀJA pienākums ir nepieļaut PASŪTĪTĀJA iesaistīšanu šādos procesos un šādu prasījumu izvirzīšanu pret PASŪTĪTĀJU, bet, ja PASŪTĪTĀJS ticis iesaistīts šādos procesos un/vai pret PASŪTĪTĀJU vērsti šādi prasījumi un/vai piemērotas sankcijas, IZPILDĪTĀJS nekavējoties atlīdzina PASŪTĪTĀJAM visus šajā sakarā radušos zaudējumus, izdevumus un izmaksas, tostarp izdevumus par juridisko palīdzību pilnā apmērā.
0. Ja jebkādas trešo personu pretenzijas, kas vērstas pret PASŪTĪTĀJU un/vai IZPILDĪTĀJU kas izriet no vai ir saistītas ar Būvdarbiem un to izpildi un/vai LĪGUMA vai tiesību aktu pārkāpumiem no IZPILDĪTĀJA vai tā piesaistīto personu puses, vai saistībā ar jebkādu citu vainojamu vai nevērīgu IZPILDĪTĀJA vai tā piesaistīto personu darbību vai bezdarbību, vai kādi šajā sakarā piemēroti prasības nodrošinājuma vai citādi piespiedu līdzekļi būtiski kaitē PASŪTĪTĀJA interesēm (neatkarīgi no tā, vai PASŪTĪTĀJS ir attiecīgā procesa dalībnieks), PASŪTĪTĀJS, par to rakstveidā paziņojot IZPILDĪTĀJAM, ir tiesīgs pēc saviem ieskatiem iesaistīties šādu situāciju risināšanā, tai skaitā, bet ne tikai, vienoties ar trešajām personām par izlīgumu. IZPILDĪTĀJA pienākums ir atlīdzināt visas PASŪTĪTĀJAM šajā sakarā radušās izmaksas un izdevumus.

0. PASŪTĪTĀJA saistības:
1. PASŪTĪTĀJS nodod būvobjektu IZPILDĪTĀJAM DARBU uzsākšanai, sastādot būvobjekta nodošanas – pieņemšanas aktu, ko paraksta atbildīgais būvdarbu vadītājs, IZPILDĪTĀJS un PASŪTĪTĀJA pārstāvis. 
1. PASŪTĪTĀJS pilnvaro IZPILDĪTĀJU veikt BIS visas nepieciešamās darbības, lai saņemtu būvvaldes atzīmi par būvdarbu uzsākšanas nosacījuma izpildi un nodotu objektu ekspluatācijā. 
1. PASŪTĪTĀJAM ir pienākums nodrošināt būvobjektā būvuzraudzību un, ja nepieciešams, autoruzraudzību. 
1. Ja PASŪTĪTĀJAM ir pamatotas pretenzijas par izpildīto DARBU kvalitāti, tad PASŪTĪTĀJS ir tiesīgs neparakstīt DARBU nodošanas – pieņemšanas aktu, un pieprasīt no IZPILDĪTĀJA defektu novēršanu nekavējoties. 
1. Ja IZPILDĪTĀJS nespēj veikt DARBUS LĪGUMĀ noteiktajā termiņā, kavē jebkuru darbu veidu vai etapu, atsakās vai vilcina LĪGUMA darbības laikā un garantijas laikā radušos defektu novēršanu vairāk kā par piecām darba dienām (vai citā LĪGUMĀ noteiktā termiņā), tad PASŪTĪTĀJS ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šajā gadījumā IZPILDĪTĀJS sedz PASŪTĪTĀJAM radušos zaudējumus un izdevumus. Tas neatbrīvo IZPILDĪTĀJU no pārējo tam uzticēto darbu veikšanas, kā arī no LĪGUMA saistību izpildes.
1. PASŪTĪTĀJS nav atbildīgs par IZPILDĪTĀJA materiāliem, instrumentiem, iekārtām, tehniku un citu tā lietotu mantu, kas atrodas būvobjektā DARBU izpildes laikā.
1. PASŪTĪTĀJAM ir tiesības dot IZPILDĪTĀJAM priekšrakstus un rīkojumus DARBU veikšanai un iepriekš plānoto būvizstrādājumu, iekārtu un būvkonstrukciju aizvietošanai, ja tas palīdz LĪGUMA mērķu sasniegšanai un (vai) būvniecības izmaksu samazināšanā, un nemaina DARBU principiālos un funkcionālos risinājumus. PASŪTĪTĀJS informē IZPILDĪTĀJU par plānotām izmaiņām ne mazāk kā 30 kalendārās dienas pirms attiecīgo materiālu, būvizstrādājumu vai iekārtu pasūtīšanas vai iegādes. 
1. PASŪTĪTĀJS ir tiesīgs pieprasīt  būvdarbu vadītāja, atbildīgā par darba drošības un aizsardzības noteikumu, ugunsdrošības noteikumu ievērošanu nomaiņu, ja viņi nepienācīgi pilda savus pienākumus, neatrodas būvobjektā vai viņu kvalifikācija nav atbilstoša veicamo DARBU apjomam un sarežģītībai.
1. [bookmark: _Hlk157078259]PASŪTĪTĀJS ir tiesīgs pieprasīt no IZPILDĪTĀJA informāciju atbilstoši Ministru kabineta 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība” par obligāti piemērojamo prasību izpildi.
1. PASŪTĪTĀJS apņemas veikt LĪGUMĀ paredzētos maksājumus.

1. DARBU PIEŅEMŠANA – NODOŠANA
0. IZPILDĪTĀJS sagatavo un iesniedz PASŪTĪTĀJAM ikmēneša būvdarbu izpildes aktus līdz katra nākamā mēneša desmitajam datumam, ko paraksta IZPILDĪTĀJS,  būvuzraugs, Pasūtītāja pārstāvis un PASŪTĪTĀJS. IZPILDĪTĀJS ikmēneša būvdarbu izpildes aktos, norāda visus dotajā atskaites periodā veiktos BIS būvdarbu žurnāla ierakstu numurus (materiālu piegādes, ikdienas darbus un segto darbu aktus) un to datumus, ja vēlas par tiem saņemt atlīdzību dotajā mēnesī.
0. IZPILDĪTĀJS ikmēneša būvdarbu izpildes aktu, nodošanas – pieņemšanas aktu un DARBU nodošanas – pieņemšanas aktu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības. Elektroniski sagatavotais un ar drošu elektronisko parakstu parakstītais nodošanas – pieņemšanas akts uzskatāms par saistošu PASŪTĪTĀJAM, ja tas satur atsauci uz LĪGUMU. Šādā gadījumā IZPILDĪTĀJS nodošanas – pieņemšanas aktu nosūta PASŪTĪTĀJAM uz e-pasta adresi rekini@kekava.lv vai oficiālo elektronisko adresi.
0. PASŪTĪTĀJS ikmēneša būvdarbus pieņem un ikmēneša būvdarbu izpildes aktu caurskata un paraksta 10 (desmit) darba dienu laikā no akta saņemšanas dienas. Ikmēneša būvdarbu izpildes aktam ir jābūt iesniegtam ar būvuzrauga saskaņojumu un parakstu. PASŪTĪTĀJS kontrolēs ikmēneša būvdarbu izpildes akta saskaņošanas procesa termiņu šī objekta būvuzraudzības līguma ietvaros.
0. Ja PASŪTĪTĀJS nepieņem ikmēneša būvdarbus, tas 20 (divdesmit) darba dienu laikā no akta saņemšanas dienas iesniedz IZPILDĪTĀJAM pretenziju, norādot ar LĪGUMA noteikumiem pamatotas nepilnības, kuru dēļ PASŪTĪTĀJS nevar parakstīt ikmēneša būvdarbu izpildes aktu, ja nepilnības nav saistītas ar būvdarbu kvalitāti, vai, ar atbildīgo būvuzraugu saskaņotu, defektu aktu. Ja IZPILDĪTĀJS nepiekrīt PASŪTĪTĀJA norādītajiem defektiem vai iebildumiem par faktiski izpildīto būvdarbu apjomiem, IZPILDĪTĀJS desmit darba dienu laikā no defektu akta saņemšanas dienas iesniedz PASŪTĪTĀJAM atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.
0. Ja PASŪTĪTĀJS nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto būvdarbu kvalitāti.
0. Ja būves ekspertīze neapstiprina PASŪTĪTĀJA defektu aktā norādīto vai veikto būvdarbu neatbilstību normatīvo aktu un PASŪTĪTĀJA prasībām, uzskatāms, ka PASŪTĪTĀJS būvdarbus ir pieņēmis ekspertīzes slēdziena iesniegšanas dienā un konkrēto būvdarbu izpildes akta parakstīšana nav nepieciešama.
0. Ja IZPILDĪTĀJS piekrīt defektu aktā PASŪTĪTĀJA norādītajām nepilnībām vai ekspertīze apstiprina defektu aktā PASŪTĪTĀJA norādītās nepilnības, vai veikto būvdarbu neatbilstību normatīvo aktu un PASŪTĪTĀJA prasībām, IZPILDĪTĀJS un PASŪTĪTĀJS vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja PUSES nevar vienoties, termiņu defektu novēršanai nosaka būvuzraugs. Defektu novēršanai netiek piešķirts LĪGUMA būvdarbu veikšanas termiņa pagarinājums.
0. Ja būves ekspertīze apstiprina PASŪTĪTĀJA norādītos defektus, IZPILDĪTĀJS sedz ar defektu novēršanu un būves ekspertīzi saistītos izdevumus.
0. Ja PASŪTĪTĀJS neparaksta būvdarbu izpildes aktu LĪGUMA 3.3.apakšpunktā minētajos termiņos, kā arī neiesniedz IZPILDĪTĀJAM pamatotu pretenziju vai ar atbildīgo būvuzraugu saskaņotu defektu aktu, uzskatāms, ka PASŪTĪTĀJS izpildītos ikmēneša būvdarbus ir pieņēmis LĪGUMA 3.3. apakšpunktā minētā termiņa pēdējā dienā.
0. Ja defekti ir konstatēti daļā būvdarbu, tad PASŪTĪTĀJS, parakstot ikmēneša būvdarbu izpildes aktu, pieņem tos būvdarbus, kuru izpildē defekti nav konstatēti. Pēc defektu novēršanas izpildītos būvdarbus ietver nākamā mēneša būvdarbu izpildes aktā.
0. PASŪTĪTĀJA ikmēneša izpildīto būvdarbu pieņemšana ir pamats izpildīto būvdarbu apmaksas veikšanai, bet nenozīmē šo būvdarbu vai LĪGUMĀ noteikto DARBU gala pieņemšanu no PASŪTĪTĀJA puses.
0. Pēc būvdarbu pabeigšanas IZPILDĪTĀJS sagatavo un iesniedz PASŪTĪTĀJAM būvdarbu nodošanas – pieņemšanas aktu, ko paraksta abas PUSES, būvuzraugs un saskaņo PASŪTĪTĀJA pārstāvis.
0. Būvdarbu pabeigšanas datumu būvdarbu nodošanas – pieņemšanas aktā norāda atbildīgais būvuzraugs -_____________.
0. Ja PASŪTĪTĀJS, PASŪTĪTĀJA pārstāvis vai būvuzraugs divdesmit darba dienu laikā no būvdarbu nodošanas – pieņemšanas akta iesniegšanas dienas izvirza pamatotas pretenzijas par izpildīto būvdarbu atbilstību LĪGUMA nosacījumiem, tad PASŪTĪTĀJS ir tiesīgs neparakstīt būvdarbu nodošanas – pieņemšanas aktu, un IZPILDĪTĀJAM nekavējoties ir jānovērš pieļautās kļūdas un neprecizitātes.
0. Būvdarbu nodošanas – pieņemšanas akta parakstīšana neatņem PASŪTĪTĀJAM tiesības LĪGUMA spēkā esības laikā, kā arī garantijas termiņa laikā izteikt pretenzijas par izpildīto būvdarbu defektiem, trūkumiem un neatbilstībām, un IZPILDĪTĀJAM ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem.
0. IZPILDĪTĀJS nodod PASŪTĪTĀJAM visus izpildītos DARBUS šādā kārtībā:
15. iesniedz būvdarbu izpildes aktu par pēdējā mēnesī izpildītajiem būvdarbiem;
15. paziņo PASŪTĪTĀJAM par būves gatavību ekspluatācijai, pēc tam kad BIS ir apstiprinājis apliecinājumu par būves gatavību ekspluatācijai.
15. nodod ēku ekspluatācijā, ko apliecina BIS reģistrēts akts par ēkas pieņemšanu ekspluatācijā;
0. IZPILDĪTĀJS pēc visu LĪGUMĀ noteikto DARBU pabeigšanas un objekta  pieņemšanas ekspluatācijā jeb Akta par būves pieņemšanu ekspluatācijā reģistrēšanas BIS sagatavo un iesniedz PASŪTĪTĀJAM būvobjekta nodošanas un pieņemšanas aktu jeb DARBU nodošanas – pieņemšanas aktu, kas ir noformēts atbilstoši Ministru kabineta 2022. gada 5 .jūlija noteikumos Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” noteiktajām prasībām, ko divdesmit darba dienu laikā no tā saņemšanas dienas paraksta abas PUSES un saskaņo PASŪTĪTĀJA pārstāvis.

1. LĪGUMCENA UN NORĒĶINU KĀRTĪBA
0. Par savlaicīgi un kvalitatīvi izpildītiem LĪGUMĀ noteiktajiem DARBIEM PASŪTĪTĀJS maksā IZPILDĪTĀJAM līgumcenu __________ euro (__________________ euro, ___ centi). Pievienotās vērtības nodokļa samaksa tiek veikta Latvijas Republikas normatīvajos aktos noteiktajā kārtībā.
0. IZPILDĪTĀJS iesniedz PASŪTĪTĀJAM rēķinu par DARBU izpildi 20 (divdesmit) darba dienu laikā no būvobjekta nodošanas un pieņemšanas akta jeb DARBU nodošanas – pieņemšanas akta abpusējas parakstīšanas dienas.
0. Par DARBU pienācīgu izpildi PASŪTĪTĀJS maksā IZPILDĪTĀJAM līgumcenu šādā kārtībā:
2. 10 (desmit) darba dienu laikā pēc iepriekšējā mēneša ikmēneša būvdarbu izpildes akta abpusējas parakstīšanas un IZPILDĪTĀJA rēķina saņemšanas, PASŪTĪTĀJS samaksā par iepriekšējā mēnesī izpildītajiem būvdarbiem, ieturot garantijas laika garantijas summu 5 % (piecu procentu) apmērā no attiecīgā rēķina summas. Norēķini par pēdējā mēneša būvdarbu izpildi tiek veikti LĪGUMA 4.3.2. apakšpunktā noteiktajā kārtībā;
2. 30 (trīsdesmit) darba dienu laikā pēc visu DARBU izpildes un DARBU nodošanas – pieņemšanas akta parakstīšanas (objekts nodots ekspluatācijā) un IZPILDĪTĀJA rēķina saņemšanas PASŪTĪTĀJS veic galīgo norēķinu, tai skaitā veic norēķinu par pēdējā mēneša būvdarbu izpildi, atskaitot ikmēneša maksājumus, un ieturot iespējamos līgumsodus un garantijas laika garantijas summu 5 % (piecu procentu) apmērā.
0. PASŪTĪTĀJS veic LĪGUMĀ 4.3.1.apakšpunktā noteiktos maksājumus IZPILDĪTĀJAM tikai pēc LĪGUMA 6.3.1. apakšpunktā noteikto LĪGUMA saistību izpildes nodrošinājumu saņemšanas. Maksājumi netiek veikti, ja nav spēkā esoša LĪGUMA saistību izpildes garantija. 
0.  PASŪTĪTĀJS veic LĪGUMA 4.3.2.apakšpunktā noteikto maksājumu IZPILDĪTĀJAM tikai pēc LĪGUMA 6.3.2. apakšpunktā noteiktā LĪGUMA saistību izpildes nodrošinājuma – garantijas laika garantijas saņemšanas. Maksājumi netiek veikti, ja nav spēkā esoša LĪGUMA saistību izpildes garantija.
0. Līgumcenā ietverti nodokļi, izņemot pievienotās vērtības nodokli, nodevas un visi izdevumi, kas nepieciešami IZPILDĪTĀJA saistību pienācīgai izpildei LĪGUMA ietvaros, kā arī PASŪTĪTĀJA finanšu rezerve neparedzētiem darbiem 5 % (piecu procentu) apmērā. PASŪTĪTĀJS ir tiesīgs, jebkurā LĪGUMA izpildes laikā, ieturēt piemēroto līgumsodu, veicot rēķina samaksu.
5. PASŪTĪTĀJA finanšu rezerve- izdevumi par darbiem, kuri atklāti būvdarbu izpildes laikā, kurus ir nepieciešams veikt lai varētu nodot objektu ekspluatācijā, un par kuriem Piedāvājuma iesniegšanas brīdī IZPILDĪTĀJS nevarēja būt rēķinājies (Piemēram par darbiem, kuru apjoms ir palielinājies, nepilnību dēļ darbu apjomu sarakstā un tehniskajā specifikācijā), ņemot vērā konkursa nolikumu, konkursa laikā oficiāli sniegtos skaidrojumus, LĪGUMA noteikumus, darbu apjomu sarakstu un tehniskās specifikācijas.
5. Līgumcena ar PASŪTĪTĀJA finanšu rezervi- līgumcenā atbilstoši LĪGUMA 4.6. punktā noteiktajam ir iekļauta PASŪTĪTĀJA finanšu rezerve. Ja LĪGUMA izpildes gaitā neiestājas LĪGUMA 4.6.1. punktā minētie PASŪTĪTĀJA finanšu rezerves izmantošanas gadījumi, tad PASŪTĪTĀJA finanšu rezerve netiek izmaksāta IZPILDĪTĀJAM. Ja LĪGUMA izpildes laikā iestājas LĪGUMA 4.6.1. punktā minētie PASŪTĪTĀJA finanšu rezerves izmantošanas gadījumi, tad PASŪTĪTĀJA rezerve tiek izmantota tādā apmērā, kāds ir nepieciešams konkrēto darbu izmaksu apmaksai. Neizmantotā PASŪTĪTĀJA finanšu rezerves daļa netiek izmaksāta IZPILDĪTĀJAM.
0. IZPILDĪTĀJS rēķinus var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu PASŪTĪTĀJAM, ja tas satur atsauci uz līgumu un norādi, ka tas sagatavots elektroniski un derīgs bez paraksta. IZPILDĪTĀJS elektroniski sagatavoto rēķinu nosūta PASŪTĪTĀJAM uz e-pasta adresi rekini@kekava.lv vai oficiālo elektronisko adresi. IZPILDĪTĀJS rēķinu var uzskatīt par saņemtu pēc PASŪTĪTĀJA apstiprinājuma saņemšanas.
0. IZPILDĪTĀJS apliecina un uzņemas atbildību par to, ka Finanšu piedāvājums ar pievienoto tāmi (3. pielikums) ietver sevī visus LĪGUMA priekšmeta sasniegšanai nepieciešamos un derīgos darbus, t.sk. iekārtu darbībai nepieciešamo aprīkojumu, pagaidu inženierkomunikāciju pieslēgumu izveidi, konstrukciju stiprinājumus, nepieciešamo mezglu detalizēto zīmējumu izstrādi, ieregulēšanas un palaišanas darbus u.tml., kā arī DARBU izpildei nepieciešamo būvizstrādājumu un būvkonstrukciju piegādi, nepieciešamo atļauju sagādāšanu, nepieciešamās un (vai) derīgas izpilddokumentācijas noformēšanu un nodošanu PASŪTĪTĀJAM, nepieciešamos un derīgos apzīmēšanas, testēšanas un mērīšanas darbus, tīrības nodrošināšanu būvdarbu veikšanas teritorijā, visu darbam nepieciešamo nostiprinājumu un uzrakstu nodrošināšanu un izdevumus par DARBU veikšanai nepieciešamo elektroenerģiju, siltumu, ūdeni un citus izdevumus, kas nepieciešami saistību pienācīgai izpildei LĪGUMA ietvaros. Par darbu pozīcijām, kas nav iekļautas DARBU apjomu sarakstā, bet ir norādītas būvprojektā, tiek uzskatīts, ka tās ir iekļautas kādā no vienību cenām. LĪGUMAM pievienotās DARBU izmaksu tāmēs norādītās izmaksu vienību cenas paliek nemainīgas visu LĪGUMA izpildes laiku un visos gadījumos.
0. Izdevumu tāmes kopējā summa nevar tikt palielināta par būvdarbiem, kas jāveic saskaņā ar LĪGUMU, kā arī gadījumā, kad IZPILDĪTĀJS ar nodomu vai aiz neuzmanības ir kļūdījies materiālu daudzuma, darba algas, mehānismu un citu izmaksu aprēķinos, kas nepieciešamas saskaņā ar Tehniskajām specifikācijām, būvprojektu un ražotāja vai izplatītāja materiālu konstrukciju vai iekārtu iestrādes, pielietošanas vai montāžas instrukcijām.
0. Līgumcena var mainīties, izmantojot vai neizmantojot PASŪTĪTĀJA finanšu rezervi  PUSES sastāda izmaiņu aktu par DARBU apjomu izmaiņām (paraksta PUSES, un būvuzraugs un saskaņo ___________________________________) un kas kļūst par LĪGUMA neatņemamu sastāvdaļu.
0. PASŪTĪTĀJA finanšu rezervi IZPILDĪTĀJS drīkst izmantot tikai saskaņā ar LĪGUMA 4.10. apakšpunktā noteiktajā kārtībā sastādītu un parakstītu izmaiņu aktu gadījumos:
10. tādu papildu darbu izmaksu segšanai, kas minēti LĪGUMA 4.6.1. punktā.
10. šajā gadījumā darbu un materiālu vienību cenas tiek noteiktas PUSĒM vienojoties, bet tās nedrīkst pārsniegt vidējās tirgus cenas DARBU veikšanas periodā.
0. IZPILDĪTĀJS izraksta rēķinu pēc DARBU nodošanas – pieņemšanas akta abpusējas parakstīšanas. Samaksa tiek veikta ar bankas pārskaitījumu uz IZPILDĪTĀJA norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).
0. Ja LĪGUMU izbeidz pirms termiņa, PUSES veic savstarpējos norēķinus par faktiski izpildītajiem un PASŪTĪTĀJA pieņemtajiem būvdarbiem 20 (divdesmit) darba dienu laikā no dienas, kad PUSES ir parakstījušas aktu par faktiski izpildīto būvdarbu un būvobjekta nodošanu – pieņemšanu, un IZPILDĪTĀJS PASŪTĪTĀJAM vai PASŪTĪTĀJS IZPILDĪTĀJAM  LĪGUMA 4.4.apakšpunktā noteiktajā gadījumā ir iesniedzis LĪGUMA noteikumiem un šajā apakšpunktā minētajam aktam atbilstošu rēķinu. Faktiski izpildīto būvdarbu un būvobjekta nodošanas – pieņemšanas aktā tiek norādīta informācija par faktiski izpildīto būvdarbu apjomu un vērtību naudas izteiksmē, izpildīto būvdarbu garantijas nosacījumiem, būvobjekta tehnisko stāvokli un cita PASŪTĪTĀJAM un IZPILDĪTĀJAM saistoša informācija. Ja PUŠU starpā līdz LĪGUMA izbeigšanas dienai pastāv strīds par faktiski izpildītajiem būvdarbiem (tai skaitā to apjomiem), aktā iekļauj tikai tos faktiski izpildītos būvdarbus, par kuru izpildi PUSĒM nav domstarpību. Ar faktiski izpildīto būvdarbu un būvobjekta nodošanas – pieņemšanas akta abpusējas parakstīšanas dienu būvobjekts tiek nodots PASŪTĪTĀJAM.
0. PUSES vienojas, ka LĪGUMA ietvaros veicamo Būvdarbu piedāvājuma iesniegšanas brīža cenas tiek uzskatītas par bāzes cenām, kurām piemērots tiek bāzes cenu indekss 100. PUSES vienojas piemērot bāzes cenu indeksāciju saskaņā ar Centrālās statistikas pārvaldes (turpmāk-CSP) attiecīgā perioda rēķinātajiem būvniecības izmaksu indeksiem pa objektu grupām un resursu veidiem (turpmāk – BII). Indeksāciju veic pēc attiecīgā perioda indeksa publikācijas dienas CSP datu vietnē, vienu reizi četru kalendāro mēnešu periodā, ja CSP attiecīgais aprēķinātais BII pārsniedz 3% no konkrētā perioda – četru kalendāro mēnešu būvdarbu izmaksām. Šādā gadījumā būvdarbu izmaksas tiek indeksētas atbilstoši attiecīgajam CSP aprēķinātajam BII (RCB040c- Būvniecības izmaksu indeksi pa objektu grupām un resursu veidiem).

1. GARANTIJAS
4. IZPILDĪTĀJS atbild par izpildīto DARBU un izmantoto materiālu un iekārtu kvalitāti, atbilstību tehniskajām prasībām un Latvijas Republikas noteiktajiem standartiem, to drošu ekspluatāciju.
4. IZPILDĪTĀJA veiktajiem būvdarbiem (t.sk. iebūvētās iekārtas, mehānismi un materiāli u.c. veiktie derīgie darbi, kas veikti LĪGUMA ietvaros) tiek dots garantijas laiks pieci gadi no akta par būves pieņemšanu ekspluatācijā parakstīšanas dienas, kas tiek ierakstīts DARBU pieņemšanas – nodošanas aktā.
4. IZPILDĪTĀJS apņemas nekavējoties pēc PASŪTĪTĀJA rakstiskas pretenzijas  saņemšanas par saviem līdzekļiem novērst garantijas laikā pēc DARBU pabeigšanas atklājušos un/vai radušos defektus. Ja IZPILDĪTĀJS neievēro šajā punktā noteikto nosacījumu un trīs darba dienu laikā nedod PASŪTĪTĀJAM motivētu atbildi vai neuzsāk defektu novēršanu, tad PASŪTĪTĀJS veic PASŪTĪTĀJA paziņojumā norādīto defektu novēršanu saviem spēkiem, ieturot visas izmaksas no garantijas laika garantijas summas.
4. IZPILDĪTĀJS veic garantijas darbus termiņā, kas norādīts PASŪTĪTĀJA rakstiskā pretenzijā, kurai pievienots defektu akts par konstatētajiem būvdarbu defektiem. PUSES ir tiesīgas vienoties par samērīgu defektu novēršanas termiņu.
4. IZPILDĪTĀJS ir atbildīgs par būvdarbu defektiem un to novēršanu vai novēršanas izdevumu segšanu LĪGUMĀ noteiktajā kārtībā.
4. Ja garantijas laikā konstatēto būvdarbu defektu novēršanai tehniski nepieciešams ilgāks laiks par PASŪTĪTĀJA pretenzijā norādīto termiņu, IZPILDĪTĀJS 3 (trīs) darba dienu laikā no brīža, kad IZPILDĪTĀJS ir saņēmis PASŪTĪTĀJA pretenziju, sastāda un iesniedz PASŪTĪTĀJAM apstiprināšanai rakstisku apliecinājumu, kurā norāda pretenzijā minēto būvdarbu defektu savu novēršanas termiņu un objektīvu pamatojumu. Ja PASŪTĪTĀJS nepiekrīt IZPILDĪTĀJA norādītajam termiņam, IZPILDĪTĀJAM būvdarbu defekts jānovērš PASŪTĪTĀJA norādītajā termiņā.
4. Neatliekamus būvdarbu defektus, kas var radīt kaitējumu cilvēku veselībai, apkārtējai videi vai objekta ekspluatācijai, t.sk. kavē objekta normālu ekspluatāciju, IZPILDĪTĀJS uzsāk novērst nekavējoties pēc PASŪTĪTĀJA pirmā pieprasījuma (telefoniski vai elektroniski sniegta), kā arī veic visus nepieciešamos pasākumus kaitīgo seku mazināšanai un novēršanai.
4. Par normatīvo aktu un LĪGUMA noteikumiem atbilstošu garantijas darbu izpildi tiek abpusēji parakstīts garantijas darbu izpildes akts.
4. Ja IZPILDĪTĀJS 5.4. vai 5.6. punktā noteiktajā termiņā nenovērš būvdarbu defektus, garantijas laiks tiek pagarināts par laika periodu, par kādu tiek kavēts būvdarbu defektu novēršanas termiņš.
4. Ja IZPILDĪTĀJS nepilda savas saistības attiecībā uz būvdarbu defektu novēršanu atbilstoši LĪGUMĀ noteiktajam, PASŪTĪTĀJAM ir tiesības piesaistīt papildu darbaspēku attiecīgo būvdarbu defektu novēršanas darbu izpildei un vērsties pie garantijas laika garantijas devēja, lai kompensētu būvdarbu defektu novēršanas darbu izdevumus.

1. LĪGUMSAISTĪBU NODROŠINĀJUMS
5. IZPILDĪTĀJS apņemas desmit darba dienu laikā pēc LĪGUMA parakstīšanas iesniegt PASŪTĪTĀJAM visu DARBU risku apdrošināšanu LĪGUMA 4.1. apakšpunktā noteiktās līgumcenas apmērā, kas ir spēkā sākot no DARBU uzsākšanas līdz DARBU pabeigšanai.
5.  IZPILDĪTĀJS apņemas atbilstoši Ministru kabineta  2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” uzturēt spēkā esošas:
1. atbildīgā būvdarbu vadītāja un pārējo iesaistīto būvspeciālistu profesionālās civiltiesiskās atbildības apdrošināšanu, sākot no DARBU uzsākšanas līdz DARBU garantijas laika beigām;
1. IZPILDĪTĀJA civiltiesiskās atbildības obligāto apdrošināšanu, sākot no DARBU uzsākšanas līdz DARBU garantijas laika beigām, ja DARBU veikšanai nepieciešama būvatļauja vai ēkas vienkāršotās fasādes atjaunošanas apliecinājuma karte.
5. PUSES vienojas par šādu LĪGUMA saistību izpildes nodrošinājumu:
2. saistību izpildes garantija 10 % (desmit procentu) apmērā no LĪGUMA 4.1. apakšpunktā noteiktās līgumcenas bankas vai apdrošināšanas sabiedrības neatsaucamas pirmā pieprasījuma garantijas veidā, kuras noteikumi ir saskaņoti ar PASŪTĪTĀJU, un kas ir spēkā līdz DARBU pieņemšanas nodošanas akta abpusējas parakstīšanas brīdim un desmit darba dienas pēc tā. IZPILDĪTĀJS desmit dienu laikā pēc PASŪTĪTĀJA paziņojuma par DARBU uzsākšanu saņemšanas LĪGUMA noslēgšanas PASŪTĪTĀJAM iesniedz ar PASŪTĪTĀJU saskaņotu saistību izpildes garantijas oriģinālu un maksājuma uzdevumu, kas pamato garantijas apmaksu.  PASŪTĪTĀJAM ir tiesības izmantot saistību izpildes garantiju, ja IZPILDĪTĀJS nepilda LĪGUMĀ noteiktās saistības, lai kompensētu IZPILDĪTĀJA saistību neizpildes rezultātā PASŪTĪTĀJAM nodarītos zaudējumus vai lai ieturētu līgumsodu (t.sk., ja IZPILDĪTĀJS LĪGUMĀ noteiktajā kārtībā nav iesniedzis jaunu saistību izpildes garantiju gadījumos, ja tiek veikti grozījumi  LĪGUMA 4.1. apakšpunktā noteiktajā līgumcenā vai LĪGUMA 2.1.1. apakšpunktā norādītajā DARBU izpildes termiņā);
2. garantijas laika garantija 5 % (piecu procentu) apmērā no LĪGUMA 4.1. apakšpunktā noteiktās līgumcenas kredītiestādes vai apdrošināšanas akciju sabiedrības izsniegtas neatsaucamas un beznosacījumu garantijas veidā, kam nepārtraukti jābūt spēkā 60 (sešdesmit) mēnešus. Garantijas laika garantija IZPILDĪTĀJAM jāiesniedz 30 dienu laikā pēc 3.17. apakšpunktā noteiktā DARBU nodošanas – pieņemšanas akta abpusējas parakstīšanas. Atbilstoši Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 24. punktā noteiktajam, garantijas laika garantija 5% apmērā no faktiskās DARBU izpildes līgumcenas tiek noteikta pirmo divu gadu garantijas laika garantijas termiņam. Garantijas laika termiņa trešā gada pirmajā mēnesī, līdz garantijas laika garantijas termiņa beigām, garantijas laika garantija tiek samazināta līdz 2 % apmēram no faktiskās DARBU izpildes līgumcenas, ja garantijas termiņa pirmajos divos gados nav konstatēti būvdarbu defekti vai PUSES vienojušās par pieteikto būvdarbu defektu novēršanas termiņu Pēc iesniegtās kredītiestādes garantijas vai apdrošināšanas akciju sabiedrības neatsaucamas pirmā pieprasījuma būvdarbu garantijas laika apdrošināšanas polises akceptēšanas, maksājuma uzdevuma, kas pamato garantijas vai garantijas polises apmaksu un IZPILDĪTĀJA rēķina saņemšanas PASŪTĪTĀJS 30 (trīsdesmit) darba dienu laikā veic bankas pārskaitījumu IZPILDĪTĀJAM ieturētās garantijas laika garantijas summas apmērā  PASŪTĪTĀJAM ir tiesības izmantot garantijas laika garantiju, ja IZPILDĪTĀJS nepilda LĪGUMĀ noteiktās DARBU garantijas perioda saistības.
5. Saistību izpildes garantijai ir jāatbilst iepirkuma nolikuma 7.pielikumā noteiktajām prasībām, Garantijas laika garantijai ir jāatbilst iepirkuma nolikuma 8.pielikumā noteiktajām prasībām un tajās jābūt iekļautiem šādiem īpašajiem nosacījumiem: 
3. “Šis ir pirmā pieprasījuma neatsaucams beznosacījuma garantijas apdrošināšanas līgums. Garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi, regulē Latvijas Republikas normatīvie akti. Visi strīdi, kas radušies saistībā ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem. Īpašie noteikumi ir prioritāri attiecībā pret garantijas apdrošināšanas līguma vispārīgajiem noteikumiem.”;
3. LĪGUMA 6.3.1. apakšpunktā noteiktās saistību izpildes garantijas polises papildu nosacījumos ir jābūt norādītam “PASŪTĪTĀJAM ir tiesības LĪGUMA saistību izpildes garantiju izmantot, lai kompensētu IZPILDĪTĀJA saistību neizpildes rezultātā PASŪTĪTĀJAM nodarītos zaudējumus vai lai ieturētu līgumsodu”;
3. LĪGUMA 6.3.2.apakšpunktā noteiktajā būvdarbu garantijas laika garantijas polisē ir jābūt norādei par to, ka garantijas laika garantija 5 % (piecu procentu) apmērā no LĪGUMA 4.1. apakšpunktā noteiktās vai faktiskās DARBU izpildes līgumcenas ir spēkā pirmos divus gadus no kopējā būvdarbu garantijas laika garantijas gadu termiņa. Būvdarbu garantijas laika garantijas termiņa trešā gada pirmajā mēnesī garantijas laika garantijas summa tiek samazināta līdz 2 % (piecu procentu) apmēram no LĪGUMA 4.1. apakšpunktā noteiktās vai faktiskās DARBU izpildes līgumcenas un ir spēkā līdz būvdarbu garantijas laika garantijas termiņa beigām, atbilstoši Ministru kabineta 2022. gada 5. jūlija noteikumos Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” noteiktajam.

1. APAKŠUZŅĒMĒJU UN PERSONĀLA NOMAIŅAS UN PIESAISTES KĀRTĪBA
6. Ne vēlāk kā uzsākot LĪGUMA izpildi, IZPILDĪTĀJS iesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī IZPILDĪTĀJA apakšuzņēmēju apakšuzņēmējus. 
6. IZPILDĪTĀJS nav tiesīgs bez saskaņošanas ar PASŪTĪTĀJU veikt iepirkuma procedūrā IZPILDĪTĀJA iesniegtajā piedāvājumā (turpmāk – piedāvājums) norādīto speciālistu un/vai apakšuzņēmēju nomaiņu un iesaistīt papildu speciālistus un/vai apakšuzņēmējus LĪGUMA izpildē. LĪGUMA izpildē iesaistītie speciālisti un apakšuzņēmēji ir norādīti iepirkuma piedāvājuma pielikumā. Saskaņojot ar PASŪTĪTĀJU speciālistu un/vai apakšuzņēmēju nomaiņu un papildu speciālistu un/vai apakšuzņēmējus iesaisti LĪGUMA izpildē, IZPILDĪTĀJAM ir jāsagatavo un PASŪTĪTĀJAM jāiesniedz aktualizēti šajā apakšpunktā minētie pielikumi.
6. PASŪTĪTĀJS nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām.
6. PASŪTĪTĀJS nepiekrīt piedāvājumā norādītā apakšuzņēmēja nomaiņai vai jauna apakšuzņēmēja iesaistei LĪGUMA izpildē, ja pastāv kāds no šādiem nosacījumiem:
3. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
3. tiek nomainīts apakšuzņēmējs, uz kura iespējām IZPILDĪTĀJS balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu IZPILDĪTĀJS atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
3. apakšuzņēmēja maiņas rezultātā tiktu izdarīti tādi grozījumi IZPILDĪTĀJA piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6. Pārbaudot jaunā apakšuzņēmēja atbilstību, PASŪTĪTĀJS piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad PASŪTĪTĀJS lemj par atļaujas sniegšanu IZPILDĪTĀJAM nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts PASŪTĪTĀJAM.
6. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6. PASŪTĪTĀJS pieņem lēmumu atļaut vai atteikt IZPILDĪTĀJAM personāla vai apakšuzņēmēju nomaiņu vai jaunu apakšuzņēmēju iesaistīšanu LĪGUMA izpildē ne vēlāk kā piecu darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē IZPILDĪTĀJU.
6. LĪGUMA izpildes laikā IZPILDĪTĀJS paziņo PASŪTĪTĀJAM par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu veikšanā, ievērojot LĪGUMA 7.1.-7.6. apakšpunktu nosacījumus. IZPILDĪTĀJA iesniegtie un PASŪTĪTĀJA saskaņotie dokumenti kļūst par LĪGUMA neatņemamu sastāvdaļu, PUSĒM neslēdzot atsevišķu vienošanos par grozījumiem LĪGUMĀ.
6. Ja IZPILDĪTĀJS neievēro LĪGUMA 7. sadaļā noteikto iesaistītā personāla un apakšuzņēmēju nomaiņas un papildināšanas kārtību, PASŪTĪTĀJS var apturēt Darbu izpildi līdz IZPILDĪTĀJS ir novērsis konstatētos pārkāpumus un LĪGUMĀ noteiktais Darbu izpildes termiņš netiek pagarināts.
6. Darbu izpildes laikā PASŪTĪTĀJAM ir tiesības pieprasīt nomainīt LĪGUMA izpildē piesaistīto apakšuzņēmēju, ja apakšuzņēmējs Darbu daļu veic nekvalitatīvi vai neievēro spēkā esošos normatīvos aktus. IZPILDĪTĀJA pienākums ir nodrošināt PASŪTĪTĀJA prasību izpildi par apakšuzņēmēja nomaiņu.
6. Iepirkuma piedāvājumā norādīto Personu grupu aizsardzība
10. Atbilstoši Iepirkuma piedāvājumā iesniegtajai informācijai par Sociālās atbildības kritērija (K2) izpildi, ja šādu kritēriju IZPILDĪTĀJS plānoja pildīt, tad IZPILDĪTĀJAM pēc LĪGUMA noslēgšanas ir pienākums nodrošināt sociālās atbildības kritērija īstenošanu LĪGUMA izpildes laikā tādā apjomā, kādu tas norādījis savā piedāvājumā, ievērojot papildu nosacījumus, kādus noteicis PASŪTĪTĀJS, t.i., ka sociālās iekļaušanas mērķgrupās norādītajām personām jābūt nodarbinātām IZPILDĪTĀJA  uzņēmumā līguma izpildes laikā un vietā vismaz 6 mēnešus. 
10. Gadījumā, ja no IZPILDĪTĀJA neatkarīgu apstākļu dēļ LĪGUMA izpildes laikā rodas neparedzēti šķēršļi Iepirkuma nolikuma K2 kritērija izpildē un/vai nav iespējams nodarbināt kādas no mērķgrupām (piemēram, kāds atsakās noslēgt darba līgumu, vai  veselības apsvērumu dēļ, u.tml.), ko IZPILDĪTĀJS norādīja konkursa piedāvājumā K2 kritērijā, tad IZPILDĪTĀJAM ir pienākums  par to rakstveidā paziņot PASŪTĪTĀJAM, ne vēlāk kā 3 (trīs) darba dienu laikā pēc šādu apstākļu uzzināšanas.  Šajā gadījumā IZPILDĪTĀJAM ir pienākums aizvietot  piedāvājumā iesniegtās mērķgrupas pārstāvi ar kādu citu Iepirkuma nolikuma 35.1.punkta K2 kritērijā minētās sociālās atstumtības riskam pakļautās   iedzīvotāju grupas pārstāvi. 
10. Izmaiņas mērķgrupā IZPILDĪTĀJS ir tiesīgs  veikt to iepriekš saskaņojot ar PASŪTĪTĀJU. Izmaiņu gadījumā IZPILDĪTĀJS iesniedz PASŪTĪTĀJAM iesniegumu, Iepirkuma nolikuma 9.pielikumu un Iepirkuma nolikuma 3.pielikuma 5.punktā norādīto informāciju atsevišķas tabulas formā. Iesniegumu par izmaiņām PASŪTĪTĀJS izskata 5 (piecu) darba dienu laikā pēc visu dokumentu un nepieciešamās informācijas saņemšanas no IZPILDĪTĀJA. Atsevišķi grozījumi pie LĪGUMA par to netiek veikti.
10. IZPILDĪTĀJAM ir pienākums iesniegt PASŪTĪTĀJAM paziņojumu, kas apliecina Iepirkuma nolikuma K2 kritērija izpildes uzsākšanu, 3 (trīs) darba dienu laikā pēc darba tiesisko attiecību nodibināšanas ar kādu no sociālās iekļaušanas mērķgrupas un/vai  sociālās atstumtības riskam pakļauto iedzīvotāju grupas pārstāvjiem.
10. IZPILDĪTĀJAM katru mēnesi, līdz ar ikmēneša darbu izpildes aktiem, ir jāiesniedz darba algas izmaksas lapas, izdruka no valsts ieņēmumu reģistra par reģistrētajiem darbiniekiem un/vai citi dokumenti, kas pierāda norādīto personu nodarbinātību.
10. Ja IZPILDĪTĀJS neiesniedz LĪGUMA 7.11.5. punktā minētos dokumentus vai arī tie nesatur informāciju par personām, kuras pieder pie sociālās iekļaušanas mērķgrupas, tad PASŪTĪTĀJS neveic ikmēneša darbu izpildes akta saskaņošanu un apmaksa netiek veikta līdz IZPILDĪTĀJS izpilda LĪGUMA 7.11.5. noteiktās saistības.
10. IZPILDĪTĀJAM ir pienākums veikt savlaicīgi visas nepieciešamās darbības, lai LĪGUMA izpildes laikā tiktu izpildīts Iepirkuma nolikuma K2 kritērijs.
10. Par LĪGUMA 7.11. punktu neievērošanu, kas uzliek par pienākumu IZPILDĪTĀJAM nodarbināt kādu no sociālās iekļaušanas mērķgrupas pārstāvjiem, atbilstoši Iepirkuma  piedāvājumā norādītajam skaitam un ne mazāk kā 6 mēneši LĪGUMA izpildes laikā, PASŪTĪTĀJS ir tiesīgs aprēķināt un pieprasīt no IZPILDĪTĀJA   līgumsodu EUR 5000 (pieci tūkstoši euro) apmērā.
10. Ja IZPILDĪTĀJS neievēro LĪGUMA 7.11.2.  un 7.11.4. punktā noteikto paziņošanas termiņu, kā arī 7.11.5. punktā noteikto iesniegšanas termiņu, PASŪTĪTĀJS ir tiesīgs aprēķināt un pieprasīt no IZPILDĪTĀJA   līgumsodu EUR 500 (pieci simti euro) par katru nokavēto dienu.
10. Ja IZPILDĪTĀJS neievēro LĪGUMA 7.11.3. punktā noteikto saskaņošanas pienākumu, PASŪTĪTĀJS ir tiesīgs aprēķināt un pieprasīt no Būvuzņēmēja   līgumsodu EUR 1000 (viens tūkstotis euro) par katru gadījumu.

1. PUŠU ATBILDĪBA UN STRĪDU RISINĀŠANA
7. IZPILDĪTĀJS ir atbildīgs par savu un pieaicināto darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu kvalitāti.
7. IZPILDĪTĀJS ir atbildīgs par LĪGUMĀ paredzēto DARBU veikšanā izmantojamo celtniecības iekārtu, instrumentu un cita aprīkojuma apdrošināšanu. Ja apdrošināšana nav veikta un iepriekšminētās iekārtas tiek bojātas vai iznīcinātas, tad, neatkarīgi no bojājuma vai zuduma cēloņa, PASŪTĪTĀJS nav atbildīgs.
7. Par līgumsaistību neizpildi vai nepilnīgu izpildi, PUSES ir atbildīgas saskaņā ar Latvijas Republikas spēkā esošajiem normatīvajiem aktiem un LĪGUMA noteikumiem.
7. Par nepienācīgu saistību izpildi PASŪTĪTĀJS ir tiesīgs IZPILDĪTĀJAM piemērot līgumsodu 0,01 % (nulle komats nulle viens procents) apmērā no LĪGUMA 4.1. apakšpunktā noteiktās līgumcenas par katru pārkāpuma dienu, bet ne vairāk kā 5 % (piecus procentus) no līgumcenas.
7. Ja IZPILDĪTĀJS kavē DARBU nodošanu, PASŪTĪTĀJS ir tiesīgs IZPILDĪTĀJAM piemērot līgumsodu 0,01 % (nulle komats nulle viens procents) apmērā no DARBU līgumcenas par katru kavējuma dienu, bet ne vairāk kā 5 % (piecus procentus)  no DARBU līgumcenas.
7. Jebkura maksājuma, kas izriet no LĪGUMA, samaksas kavējuma gadījumā, samaksu nesaņēmusī PUSE ir tiesīga piemērot otrai PUSEI līgumsodu 0,5 % (nulle komats piecu procentu) apmērā no kavētā maksājuma summas par katru kavējuma dienu, bet ne vairāk kā 10 % (desmit procentus) no kavētā maksājuma summas.
7.  PASŪTĪTĀJAM ir tiesības prasīt no IZPILDĪTĀJA līgumsodu par būvdarbu satiksmes organizācijas un darba vietas aprīkojuma shēmas neievērošanu, ja šāds pārkāpums konstatēts ar PASŪTĪTĀJA un Būvuzrauga sastādītu aktu, 500 euro (pieci simti euro) apmērā par katru gadījumu.
7. PASŪTĪTĀJAM ir tiesības prasīt no IZPILDĪTĀJA līgumsodu par būvlaukuma vai apvedceļu uzturēšanu neatbilstoši LĪGUMA un Specifikāciju prasībām, ja šāds pārkāpums konstatēts ar PASŪTĪTĀJA un Būvuzrauga sastādītu aktu, 500 euro (pieci simti euro) apmērā par katru gadījumu.
7. PASŪTĪTĀJAM ir tiesības prasīt no IZPILDĪTĀJA līgumsodu par darba drošības pārkāpumu, ja šāds pārkāpums konstatēts ar PASŪTĪTĀJA un Būvuzrauga sastādītu aktu, 500 (pieci simti) euro apmērā par katru gadījumu.
7. PASŪTĪTĀJAM ir tiesības prasīt no IZPILDĪTĀJA līgumsodu par vides drošības pārkāpumu, ja šāds pārkāpums konstatēts ar PASŪTĪTĀJA un Būvuzrauga sastādītu aktu, 500 euro (pieci simti euro) apmērā par katru gadījumu.
7. PASŪTĪTĀJAM ir tiesības prasīt no IZPILDĪTĀJA līgumsodu par ugunsdrošības noteikumu pārkāpumu, ja šāds pārkāpums konstatēts ar PASŪTĪTĀJA un Būvuzrauga sastādītu aktu, 500 euro (pieci simti euro) apmērā par katru gadījumu.
7. PASŪTĪTĀJAM ir tiesības prasīt no IZPILDĪTĀJA līgumsodu par būvsapulcēs un citās apspriedēs pieņemto lēmumu neizpildi, ja šāds pārkāpums konstatēts ar PASŪTĪTĀJA un Būvuzrauga sastādītu aktu, 500 euro (pieci simti euro) apmērā par katru gadījumu, ar nosacījumu, ka iepriekšminētais būvsapulcēs un citās apspriedēs pieņemtais lēmums ir sastādīts rakstiski un paziņots IZPILDĪTĀJAM LĪGUMĀ noteiktajā kārtībā.  
7. Ja Būvdarbu veikšanas laikā uz būvsapulci neierodas Atbildīgais būvdarbu vadītājs, tad PASŪTĪTĀJS par katru neierašanās gadījumu var piemērot 500 (pieci simti) euro līgumsodu.
7. Ja IZPILDĪTĀJS LĪGUMA izpildes laikā neiesaista personas pamatojoties uz kurām tas ir balstījies Iepirkumā, lai izpildītu iepirkuma kvalifikācijas prasības, vai arī neiesaista tās tādā apjomā, kā IZPILDĪTĀJS bija norādījis Iepirkuma piedāvājumā, un šo personu neiesaisti, vai nepilnīgu iesaisti nav saskaņojis LĪGUMA 7. punktā noteiktajā kārtībā, tad PASŪTĪTĀJS izvērtējot konkrēto gadījumu, var piemērot IZPILDĪTĀJAM līgumsodu  10 % (desmit procentu) apmērā no LĪGUMA summas, izņemot LĪGUMA 7.11.apakšpunktā noteiktajos gadījumos.
7. Ja IZPILDĪTĀJA vainas dēļ DARBI netiek pabeigti LĪGUMĀ noteiktajā termiņā, IZPILDĪTĀJS kompensē PASŪTĪTĀJA izdevumus, kas saistīti ar DARBIEM nodrošinātā būvuzraudzības pakalpojuma termiņa pagarinājumu atbilstoši noslēgtajā līgumā par būvuzraudzību noteiktajām izmaksām. 
7. Līgumsoda samaksa neatbrīvo PUSES no LĪGUMA saistību pienācīgas izpildes. PASŪTĪTĀJS ir tiesīgs IZPILDĪTĀJAM piemēroto līgumsodu ieturēt no savstarpējiem norēķiniem.
7. PUŠU strīdi, kas rodas DARBU un materiālu kvalitātes novērtēšanā DARBU veikšanas vai garantijas termiņa laikā, risināmi, pieaicinot neatkarīgu(-s) sertificētu(-s) ekspertu-(s) vai valsts ekspertīzes institūcijas, un ekspertīzes izdevumus sedz PUSE, kura saskaņā ar ekspertīzes slēdzienu  tiek atzīta par vainīgu. Ja ekspertīze nekonstatē pārkāpumus, ekspertīzes izdevumus sedz  ekspertīzes ierosinātājs.
7. PUSES apņemas neizpaust trešajām personām informāciju, ko tās saņēmušas LĪGUMA izpildes laikā no otras PUSES, izņemot gadījumus, kad informācijas izpaušanu pieprasa piemērojamie normatīvie akti.
7. Visus ar LĪGUMU saistītos strīdus un domstarpības PUSES risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
7. PASŪTĪTĀJS ir tiesīgs nekavējoties pieprasīt, iesniedzot rakstveida pretenziju, lai IZPILDĪTĀJS pārtrauc un neturpina Būvdarbu izpildē iesaistīt personas, kuras:
0. pieļauj normatīvajos aktos noteikto prasību, LĪGUMA un/vai Būvdarbu izpildes vietā noteiktās kārtības pārkāpumus vai rīkojas ar nepietiekamu rūpību;
0. izpilda savus pienākumus neprofesionāli, nolaidīgi vai nevērīgi, vai tām nav pienācīgas kvalifikācijas, iemaņu vai pieredzes Būvdarbu izpildei;
0. pieļāvušas rīcību, kas var apdraudēt darba drošību, veselības aizsardzību vai vides aizsardzību;
0. kompetentas valsts vai pašvaldību iestādes vai amatpersonas pieprasījušas nenodarbināt Būvdarbu izpildē. Šāda PASŪTĪTĀJA pieprasījuma gadījumā IZPILDĪTĀJA pienākums ir nekavējoties pārtraukt attiecīgās personas nodarbināšanu Būvdarbu izpildē un aizstāt to ar citu atbilstošu personu.
19. IZPILDĪTĀJA pienākums ir nodrošināt savlaicīgu darbaspēka ierašanos Būvdarbu izpildes vietā nepieciešamajā skaitā, ievērojot Būvdarbu izpildei noteiktos termiņus. 
19. IZPILDĪTĀJA pienākums ir neielaist Būvdarbu izpildes vietā un nepielaist pie Būvdarbu veikšanas personas, kuras ir jebkādu apreibinošu vielu ietekmē vai tādā veselības stāvoklī vai noguruma pakāpē, kas var apdraudēt pienācīgu Būvdarbu izpildi un/vai darba drošības un aizsardzības prasību pienācīgu izpildi, un/vai citu personu drošību un veselību.
19. IZPILDĪTĀJA pienākums ir nodrošināt darba tiesiskās attiecības, darba drošību un aizsardzību regulējošo normatīvo aktu prasību pilnīgu ievērošanu un izpildi Būvdarbu izpildes vietā, nekavējoties novērst jebkādu iespējamo apdraudējuma risku Būvdarbu izpildes vietā, tai skaitā, bet ne tikai, veikt visu nepieciešamo dokumentu sagatavošanu un apstiprināšanu, nodarbināto personu un citu personu, kurām ir tiesības atrasties Būvdarbu izpildes vietā, iepazīstināšanu ar minētajām prasībām, instruktāžas un apmācības, individuālo un kolektīvo aizsardzības līdzekļu pieejamību un lietošanu, atbilstošu zīmju un norāžu uzstādīšanu, darba samaksas un citu nodarbinātajām personām maksājamo naudas summu pienācīgu izmaksu, kā arī visu normatīvajos aktos paredzēto obligāto piemaksu izmaksu darbiniekiem un darbiniekiem radušos izdevumu un zaudējumu atlīdzināšanu, pienācīgu nodokļu un valsts obligātās sociālās apdrošināšanas iemaksu veikšanu.
19. Darba drošība un veselības aizsardzība:
4. IZPILDĪTĀJS Būvdarbu izpildes vietā norīko darba aizsardzības koordinatoru, kas atbild par drošības un nelaimes gadījumu novēršanas prasību ievērošanu. IZPILDĪTĀJS nodrošina, ka darba aizsardzības koordinatoram ir atbilstoša kvalifikācija šo pienākumu veikšanai, kā arī tiesības izdot rīkojumus un veikt preventīvas darbības, lai novērstu nelaimes gadījumus. IZPILDĪTĀJS visā Būvdarbu izpildes laikā nodrošina darba aizsardzības koordinatoru ar visu nepieciešamo, lai darba aizsardzības koordinators varētu pildīt savus pienākumus un īstenot darba drošības un nelaimes gadījumu novēršanas prasības;
4. IZPILDĪTĀJS ievēro spēkā esošo normatīvo aktu prasības un pakļaujas kompetento iestāžu rīkojumiem saistībā ar veselības aizsardzību un darba drošību;
4. IZPILDĪTĀJS nekavējoties iesniedz PASŪTĪTĀJAM detalizētu informāciju par jebkuru nelaimes gadījumu, kas saistīts ar veselības aizsardzības un/vai darba drošības jautājumiem, kā arī jebkādām trešo personu izvirzītām pretenzijām saistībā ar veselības aizsardzības un/vai darba drošības jautājumiem. IZPILDĪTĀJS saglabā informāciju un sniedz PASŪTĪTĀJAM atskaites par veselības aizsardzību un darba drošību, kā arī jebkādu kaitējumu personu veselībai un/vai dzīvībai, kā arī mantas bojājumiem. Normatīvajos aktos noteiktajos gadījumos un kārtībā IZPILDĪTĀJS veic nekavējošu Valsts darba inspekcijas un citu kompetentu iestāžu informēšanu par nelaimes gadījumiem un veic visas nepieciešamās izmeklēšanas. 
7. Gadījumā, ja IZPILDĪTĀJS nepilda LĪGUMA nosacījumus, PASŪTĪTĀJS ir tiesīgs vienpusēji sastādīt aktu par Būvobjekta pārņemšanu savā kontrolē. Pēc šāda akta saņemšanas IZPILDĪTĀJAM 3 (trīs) darba dienu laikā ir jāatbrīvo Būvobjekts no savām un sava iesaistītā personāla personiskajām mantām, jānodod visas atslēgas un citas pienākošās lietas. Jānodrošina, ka IZPILDĪTĀJA iesaistītie darbinieki pamet Būvobjekta teritoriju. Gadījumā, ja minētajā termiņā IZPILDĪTĀJS nav atbrīvojis Būvobjektu vispār, PASŪTĪTĀJS ir tiesīgs pārņemt Būvobjektu uzskatot, ka visas mantas un citas vērtības ir pamestas un var ar tām rīkoties bez jebkādiem nosacījumiem vai atlīdzības maksas IZPILDĪTĀJAM. Gadījumā, ja atstātās lietas PASŪTĪTĀJS uzskata par nederīgām, PASŪTĪTĀJS var utilizēt atstātās lietas, par ko piestāda rēķinu IZPILDĪTĀJAM, IZPILDĪTĀJAM ir pienākums to nekavējoties apmaksāt. Nevienai IZPILDĪTĀJA piesaistītai personai pēc šī termiņa nav tiesību atrasties Būvobjektā.
7. PASŪTĪTĀJS ir tiesīgs jebkurā brīdī LĪGUMA spēkā esamības laikā dot IZPILDĪTĀJAM norādījumu apturēt Būvdarbu vai jebkādas to daļas izpildi, nosūtot rakstveida paziņojumu IZPILDĪTĀJAM, norādot šādas Būvdarbu apturēšanas iemeslus. IZPILDĪTĀJS apņemas nekavējoties pēc augšminētā paziņojuma saņemšanas pārtraukt Būvdarbu vai to attiecīgās daļas izpildi un veikt visas nepieciešamās darbības izpildītās vai iesāktās Būvdarbu daļas saglabāšanai, ja tas ir tehnoloģiski iespējams. Ja Būvdarbu vai to attiecīgās daļas pārtraukšana nav tehnoloģiski iespējama, IZPILDĪTĀJS informē par to PASŪTĪTĀJU un aptur Būvdarbus līdzko tas būs iespējams. Pēc Būvdarbu pārtraukšanas IZPILDĪTĀJS rakstveidā brīdina PASŪTĪTĀJU par visiem ar apturēšanu saistītajiem riskiem, sekām, ietekmi uz izpildītajiem Būvdarbiem, Atlīdzību un termiņu. IZPILDĪTĀJS atsāk Būvdarbu vai to apturētās daļas izpildi 5 (piecu) darba dienu laikā pēc PASŪTĪTĀJA rakstveida paziņojuma par Būvdarbu atsākšanu saņemšanas, ja uz Būvdarbu atsākšanas brīdi nav radušies tādi ārkārtēji, objektīvi un ārpus IZPILDĪTĀJA kontroles esoši apstākļi, kas kavē vai padara neiespējamu Būvdarbu atsākšanu. IZPILDĪTĀJS nedrīkst radīt apstākļus piespiedu pārtraukuma situācijas izveidei. PUSES skaidrības labad vienojas, ka klimatiskie apstākļi nav uztverami kā neparedzēts iemesls Būvdarbu pārtraukšanai, šādu risku IZPILDĪTĀJS izvērtē iesniedzot piedāvājumu iepirkumā un parakstot LĪGUMU. Ja PUSES vienojas par tehnoloģisko pārtraukumu dēļ klimatiskajiem apstākļiem, šāds aspekts jebkurā gadījumā nevar kalpot par pamatu atlīdzības palielinājumam.
7. Ja Būvdarbu apturēšanas iemesls ir IZPILDĪTĀJS LĪGUMA saistību nepildīšana vai nepienācīga pildīšana, vai rupja nolaidība, IZPILDĪTĀJAM nav tiesību saņemt ne termiņu pagarinājumu, ne Līgumcenas palielinājumu, kas saistīts ar šādu Būvdarbu apturēšanu.
7. Ja Būvdarbi netiek apturēti 8.23.punktā minēto iemeslu dēļ un šāda Būvdarbu apturēšana nepārsniedz 20 (divdesmit) darba dienas tad šādā Būvdarbu apturēšanas gadījumā attiecīgo Būvdarbu izpildes termiņi tiek pagarināti par tādu laika periodu, kas atbilst Būvdarbu apturēšanas ilgumam, tomēr IZPILDĪTĀJAM nav tiesību pieprasīt Līgumcenas izmaiņas vai jebkādu papildus naudas summu (kompensāciju, izdevumu un zaudējumu atlīdzību u.tml.) izmaksu IZPILDĪTĀJAM saistībā ar Būvdarbu vai to daļas apturēšanu.
7. Ja Būvdarbi netiek apturēti 8.23. punktā minēto iemeslu dēļ un šāda Būvdarbu apturēšana pārsniedz 20 (divdesmit) darba dienas, Būvdarbu izpildes termiņi tiek pagarināti par tādu laika periodu, kas atbilst Būvdarbu apturēšanas ilgumam, tomēr IZPILDĪTĀJAM nav tiesību pieprasīt Līgumcenas izmaiņas. Ja Būvdarbi ir apturēti ārpus LĪGUMA 8.23. punktā minēto iemeslu dēļ uz termiņu, kas ir vairāk kā 40 (četrdesmit) darba dienas kopsummā visā līguma izpildes termiņā no Būvdarbu apturēšanas brīža, PUSES apņemas labā ticībā pārskatīt LĪGUMA termiņu un iespējamo izmaksu kompensāciju saistībā būvlaukuma uzturēšanu darbu pārtraukuma laikā vai dīkstāvi par to rakstveidā vienojoties.
7. Jebkurā brīdī LĪGUMA spēkā esamības laikā PASŪTĪTĀJS ir tiesīgs veikt izmaiņas Projekta dokumentācijā un/vai Būvdarbos/ to rezultātā. Pēc šāda izmaiņu saņemšanas IZPILDĪTĀJAM ir pienākums izdarīt PASŪTĪTĀJA pieprasītās izmaiņas veicamajos Būvdarbos/ to rezultātā, izņemot gadījumu, ja PASŪTĪTĀJA pieprasītās izmaiņas ir pretrunā ar Latvijas Republikā spēkā esošajiem normatīvajiem aktiem. Izmaiņas nevar attiekties uz tām prasībām, kas sākotnēji ir noteiktas Iepirkumā. Ja PASŪTĪTĀJA veiktās izmaiņas neprasa būtiskus grozījumus Būvdarbu apjomā, IZPILDĪTĀJA pienākums ir veikt izmaiņas Būvdarbos, bet IZPILDĪTĀJAM šādā gadījumā ir tiesības uz Būvdarbu izpildes grafikā noteikto termiņu pagarinājumu, par kuru PUSES vienojas atsevišķi, bet tas nevar būt garāks par izmaiņu veikšanai objektīvi nepieciešamu laiku. Lai izvairītos no domstarpībām, PUSES apliecina, ka šī LĪGUMA punkta noteikumi nav attiecināmi uz situācijām, kad Izmaiņas tiek veiktas sakarā ar IZPILDĪTĀJA nepienācīgi veiktiem pienākumiem un/vai kompetentu valsts vai pašvaldības iestāžu vai amatpersonu prasībām, un/vai izmaiņām normatīvajos aktos, jo šajos gadījumos IZPILDĪTĀJS nepieciešamās izmaiņas veic bez tiesībām uz izmaiņām Būvdarbu izpildes termiņos un/vai atlīdzības apmērā.  
7. PASŪTĪTĀJS ir tiesīgs jebkurā brīdī LĪGUMA spēkā esamības laikā, rakstveidā par to paziņojot IZPILDĪTĀJAM, samazināt saskaņā ar LĪGUMU veicamo Būvdarbu apjomu par ne vairāk kā 15% (piecpadsmit procentiem). Ja PASŪTĪTĀJS samazinājis veicamo Būvdarbu apjomu, attiecīgi samazināma arī IZPILDĪTĀJAM izmaksājamā Līgumcena, par kuras apmēru PUSES vienojas atsevišķi, vadoties no šajā LĪGUMĀ un tā pielikumos un/vai Iepirkumā iesniegtajā IZPILDĪTĀJA piedāvājumā norādītajiem izcenojumiem. Ja PASŪTĪTĀJS LĪGUMA izpildes laikā maina Būvdarbu vai konstrukciju, materiālu apjomus uz mazākiem apjomiem, vai arī tā veidus, risinājumus, un IZPILDĪTĀJS jau ir veicis nepieciešamo materiālu vai iekārtu pasūtījumu, vai veicis atbilstošus Darbus, saskaņā ar sākotnējām PASŪTĪTĀJA prasībām, un šo izmaiņu rezultātā Būvdarbu veikšanai vairs nav nepieciešami iepriekš pasūtītie materiāli vai iekārtas, vai izpildītie Būvdarbi, bet IZPILDĪTĀJAM nav iespēju attiecīgos pasūtījumus atcelt jeb šāda atcelšana ir nesamērīgi dārga, tad PASŪTĪTĀJS kompensē IZPILDĪTĀJAM izdevumus, kas saistīti ar iepriekšminēto konstrukciju, materiālu iegādi (ar nosacījumu, ka tie nodoti PASŪTĪTĀJA īpašumā) vai Būvdarbu izpildi.
7. Ja PUSES 30 (trīsdesmit) kalendāro dienu laikā nespēj panākt LĪGUMA 8.26. un/vai 8.27. punktā paredzēto vienošanos par Būvdarbu izpildes grafikā noteikto termiņu pagarinājumu un/vai IZPILDĪTĀJAM izmaksājamās atlīdzības apmēru, un/vai starp PUSĒM pastāv strīds par to, vai PASŪTĪTĀJA pieprasītās izmaiņas ir pretrunā normatīvo aktu prasībām, un/vai pārsniedz LĪGUMA 8.26. vai 8.27. punktā norādīto apjomu, vai par LĪGUMA 8.27.punktā norādītajiem jautājumiem saistībā ar pasūtītajiem materiāliem un iekārtām, PASŪTĪTĀJS ir tiesīgs:
27. atteikties no pieprasītajām Izmaiņām, vai;
27. apturēt Būvdarbu izpildi līdz panākta vienošanās starp PASŪTĪTĀJU un IZPILDĪTĀJU, vai;
27. vienpusēji izbeigt LĪGUMU, par to rakstveidā 30 (trīsdesmit) kalendārās dienas iepriekš paziņojot IZPILDĪTĀJAM. 

1. [bookmark: _Hlk176451325]DATU AIZSARDZĪBAS REGULĒJUMS
8. LĪGUMA ietvaros PASŪTĪTĀJS kā pārzinis  Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) izpratnē uztic IZPILDĪTĀJAM kā personas datu apstrādātājam fizisko personu datu (turpmāk – personas dati) apstrādi, kas nepieciešama no LĪGUMA izrietošo saistību pienācīgai izpildei un saistīta ar Būvdarbu izpildi (turpmāk – personas datu apstrādes mērķis).
8. IZPILDĪTĀJAM ir tiesības izmantot saņemtos personas datus tikai personas datu apstrādes mērķa sasniegšanai tam nepieciešamā apjomā un personas datu pareizības pārbaudei, kā arī datu atjaunošanai un/vai labošanai, ja konstatēta personas datu neatbilstība.
8. IZPILDĪTĀJAM nav tiesību pārveidot personas datus, ja vien šādu uzdevumu nav devis PASŪTĪTĀJS vai tā pilnvarota persona. Ikvienai šādai personas datu pārveidei ir jābūt IZPILDĪTĀJA fiksētai, norādot pārveides pamatojumu.
8. IZPILDĪTĀJS nedrīkst saņemto informāciju patvaļīgi pārveidot, publicēt, piedalīties tās nodošanā vai pārdošanā un reproducēt kopumā vai daļēji. IZPILDĪTĀJAM aizliegts iegūtos personas datus izmantot privātiem, komerciāliem un reklāmas nolūkiem.
8. IZPILDĪTĀJAM ir šādi pienākumi:
4. nodrošināt tehniskās un organizatoriskās prasības fizisko personu datu apstrādē atbilstoši Vispārīgā datu aizsardzības regulas prasībām;
4. apstrādāt, tajā skaitā izmantot un kārtot personas datus, tikai atbilstoši LĪGUMĀ noteiktajam personas datu apstrādes mērķim un personas datu aizsardzības jomu reglamentējošo normatīvo aktu prasībām;
4. nodrošināt, ka IZPILDĪTĀJA darbinieki, kuri ir iesaistīti personas datu apstrādē, ir iepazīstināti ar PASŪTĪTĀJA un LĪGUMA prasībām personas datu apstrādē un ir apņēmušies ievērot normatīvo aktu prasības personas datu aizsardzības jomā, pildot amata pienākumus un arī pēc darba tiesisko attiecību izbeigšanas;
4. nodrošināt, ka personas, kuras ir pilnvarotas apstrādāt personas datus, ir apņēmušās rakstiski ievērot konfidencialitāti vai tām ir noteikts attiecīgs pienākums ievērot konfidencialitāti;
4. rakstiski informēt  un saņemt rakstisku atļauju no PASŪTĪTĀJA par cita personas datu apstrādātāja piesaistīšanu vai aizstāšanu;
4. ja IZPILDĪTĀJS personas datu apstrādē LĪGUMĀ noteiktajā kārtībā piesaista citu apakšuzņēmēju (datu apstrādātāju) konkrētu personas datu apstrādes darbību veikšanai PASŪTĪTĀJA vārdā, apakšuzņēmējam tiek noteikti tie paši personas datu aizsardzības pienākumi, kas noteikti LĪGUMĀ IZPILDĪTĀJM, jo īpaši garantējot, ka tiks īstenoti tehniskie un organizatoriskie pasākumi tādā veidā, lai personas datu apstrādē tiktu ievērotas normatīvajos aktos noteiktās prasības. Ja IZPILDĪTĀJA piesaistītais apakšuzņēmējs nepilda savus personas datu aizsardzības pienākumus, IZPILDĪTĀJS paliek pilnībā atbildīgs PASŪTĪTĀJAM par šā apakšuzņēmēja pienākumu izpildi;
4. darīt pieejamu visu informāciju, kas nepieciešama, lai apliecinātu, ka tiek pildītas normatīvajos aktos paredzētās prasības, un lai ļautu PASŪTĪTĀJAM veikt revīzijas un pārbaudes par veiktajām personas datu apstrādēm;
4. nodrošināt, lai personas datiem un to aizsardzībā izmantojamiem tehniskiem resursiem piekļūtu tikai tam pilnvaroti IZPILDĪTĀJA darbinieki;
4. izsniegt personas datus trešajām personām tikai normatīvajos aktos noteiktajos gadījumos, iepriekš identificējot informācijas pieprasītāju un izvērtējot informācijas pieprasījuma tiesisko pamatu, izsniegšanu saskaņojot ar PASŪTĪTĀJU;
4. neuzglabāt iegūtos personas datus ilgāk, kā tas nepieciešams LĪGUMĀ noteiktajam mērķim;
4. nekavējoties (ne vēlāk kā 2 (divu) stundu laikā) tiklīdz IZPILDĪTĀJAM kļuvis zināms personas datu aizsardzības pārkāpums, bez nepamatotas kavēšanās ziņot par to PASŪTĪTĀJAM, ziņojumā iekļaujot šādu informāciju:
10. datumu un laiku, kad noticis (konstatēts) pārkāpums;
10. pārkāpuma aprakstu, tostarp, ja iespējams, attiecīgo personas datu subjektu kategorijas un aptuveno skaitu un attiecīgo personas datu ierakstu kategorijas un aptuveno skaitu, iespējamās sekas;
10. pasākumus, kas veikti pārkāpuma pārvaldīšanai (identificēšanai, novērtēšanai, samazināšanai, kontrolēšanai);
10. atbildīgās personas kontaktinformācija, kurai ziņots par pārkāpumu;
4. LĪGUMA 9.5.11. punktā noteiktajā gadījumā saglabāt pierādījumus;
4. pēc PASŪTĪTĀJA pieprasījuma sniegt nepieciešamo informāciju un palīdzību ar atbilstošiem tehniskiem un organizatoriskiem pasākumiem, lai PASŪTĪTĀJS varētu izpildīt savu pienākumu, atbildot uz personas datu subjektu pieprasījumiem un personas datu subjekta tiesību īstenošanu.
8. Puses vienojas, ka, izbeidzot Darbus, IZPILDĪTĀJS, ja vien ārējos normatīvajos aktos nav noteikta cita kārtība:
5. nodod atpakaļ PASŪTĪTĀJAM visus saņemtos personas datus par pakalpojuma saņēmējiem un to kopijas vai iznīcina visus personas datus;
5. 5 (piecu) darba dienu laikā pēc LĪGUMA saistību pilnīgas izpildes izdzēš visus personas datus;
5. rakstiski apliecina PASŪTĪTĀJAM, ka LĪGUMA 9.6.1. un 9.6.2. punktā noteiktie pienākumi ir izpildīti.

1. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
9. LĪGUMS stājas spēkā pēc pēdējā droša elektroniskā paraksta un laika zīmoga pievienošanas un ir spēkā līdz Pušu saistību izpildei vai tā izbeigšanai šajā LĪGUMĀ noteiktajā kārtībā.
9. LĪGUMU var grozīt vai izbeigt pirms tajā noteikto saistību izpildes, PUSĒM vienojoties rakstveidā saskaņā ar LĪGUMU un Latvijas Republikā spēkā esošajiem normatīvajiem aktiem. 
9. PASŪTĪTĀJS ir tiesīgs vienpusēji atkāpties un izbeigt  LĪGUMU pirms tajā noteikto saistību izpildes šādos gadījumos:
2. IZPILDĪTĀJS nepienācīgi pilda savas LĪGUMĀ noteiktās saistības un pēc PASŪTĪTĀJA brīdinājuma saņemšanas nav novērsis konstatēto LĪGUMĀ noteikto saistību neizpildi vai turpina tās nepildīt;
2. pēc PASŪTĪTĀJA pieprasījuma neatkarīga būvekspertīze ir konstatējusi, ka IZPILDĪTĀJS DARBUS veic nekvalitatīvi vai neatbilstoši tehniskajai dokumentācijai vai Latvijas Republikas būvnormatīviem, kas būtiski varētu ietekmēt būves tālāko ekspluatāciju un veikto DARBU kvalitāti;
2. IZPILDĪTĀJS pārkāpj kādu no LĪGUMA noteikumiem, un šāds pārkāpums pēc PASŪTĪTĀJA viedokļa var būtiski ietekmēt IZPILDĪTĀJA spējas pildīt savas saistības saskaņā ar LĪGUMU;
2. notiek jebkāds gadījums vai gadījumu virkne, kam pēc PASŪTĪTĀJA viedokļa ir būtiska nelabvēlīga ietekme uz IZPILDĪTĀJA komercdarbību, aktīviem, darbību vai finansiālo stāvokli, kas iespaido IZPILDĪTĀJA spēju izpildīt saistības saskaņā ar LĪGUMU, tai skaitā:
3. IZPILDĪTĀJAM piemērots tiesiskās aizsardzības process, vai IZPILDĪTĀJS uzsācis likvidāciju, vai;
3. pret IZPILDĪTĀJU tiesā vai šķīrējtiesā celta mantiska rakstura prasība un/vai IZPILDĪTĀJAM vai attiecībā uz tā mantu un/vai darbībām piemēroti jebkādi piespiedu līdzekļi administratīvā vai kriminālprocesa ietvaros, kas pamatoti var apgrūtināt IZPILDĪTĀJA spēju pienācīgi izpildīt LĪGUMĀ noteiktās saistības;
2. IZPILDĪTĀJS pārtrauc DARBU izpildi būvobjektā uz 20 (divdesmit) darba dienām vai to izpilde nenotiek paredzēto DARBU apjomā, bet esošajā DARBU izpildes kalendārajā grafikā šādas izmaiņas nav paredzētas un tās nav apstiprinājis PASŪTĪTĀJS;
2. tiek pasludināts IZPILDĪTĀJA maksātnespējas process;
2. ja LĪGUMU nav iespējams izpildīt tādēļ, ka LĪGUMA izpildes laikā IZPILDĪTĀJAM (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt IZPILDĪTĀJU darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja IZPILDĪTĀJS ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
2. iestājies jebkāds notikums vai apstāklis, kas nav minēts iepriekšējos apakšpunktos, bet kas saprātīgi izslēdz iespēju PASŪTĪTĀJAM turpināt no LĪGUMA izrietošās tiesiskās attiecības, vai;
2. jebkāda iemesla dēļ PASŪTĪTĀJA nepietiekoša finansējuma gadījumā, neatkarīgi no tā, vai būvdarbu Darbi ir/vai nav uzsākti;
9. IZPILDĪTĀJS ir tiesīgs vienpusēji atkāpties un izbeigt LĪGUMU pirms tajā noteikto saistību izpildes, ja PASŪTĪTĀJS kavē LĪGUMA 4.3. apakšpunktā noteikto rēķinu apmaksu termiņu vairāk kā par 10 (desmit) darba dienām un, ja minēto maksājumu kavējumu IZPILDĪTĀJS vismaz 5 (piecas) darba dienas pirms LĪGUMA 10.5. apakšpunktā minētā paziņojuma nosūtīšanas ir rakstiski brīdinājis PASŪTĪTĀJU un PASŪTĪTĀJS nav veicis norēķinu.   
9. Ja PASŪTĪTĀJS izbeidz LĪGUMU saskaņā ar 10.3. apakšpunktu vai IZPILDĪTĀJS vienpusēji atkāpjas un izbeidz LĪGUMU pirms tajā noteikto saistību izpildes, LĪGUMS tiek uzskatīts par izbeigtu datumā, kāds norādīts iepriekš nosūtītā attiecīgās PUSES paziņojumā. Šādā gadījumā IZPILDĪTĀJS atlīdzina PASŪTĪTĀJAM visus zaudējumus, kā arī maksā līgumsodu 10 % (desmit procentu) apmērā no LĪGUMA 4.1. apakšpunktā noteiktās līgumcenas desmit darba dienu laikā pēc attiecīga paziņojuma saņemšanas. PASŪTĪTĀJS samaksā IZPILDĪTĀJAM tikai par tiem DARBIEM, kas ir pienācīgi izpildīti.
9. Ja no IZPILDĪTĀJA neatkarīgu apstākļu dēļ kādus no LĪGUMĀ paredzētajiem būvdarbu veidiem nav iespējams  izpildīt atbilstoši šo būvdarbu tehnoloģiskā procesa prasībām vai būvprojektā konstatēto kļūdu vai nepilnību dēļ  DARBU izpildes grafikā noteiktajā laikā, attiecīgie DARBI var tikt pārcelti, iepriekš saskaņojot izmaiņas DARBU izpildes grafikā  ar PASŪTĪTĀJU, būvuzraugu un autoruzraugu.
9. IZPILDĪTĀJS nekavējoties, bet ne vēlāk kā divu darba dienu laikā paziņo PASŪTĪTĀJAM un būvuzraugam par objektīviem apstākļiem, kas radušies natkarīgi no IZPILDĪTĀJA un kavē DARBU pabeigšanu LĪGUMĀ noteiktajā termiņā, un saskaņo ar būvuzraugu, autoruzraugu un PASŪTĪTĀJU tālāko rīcību, tai skaitā var pagarināt LĪGUMĀ noteikto DARBU izpildes termiņu. Ja šāds paziņojums nav saņemts šajā punktā norādītajā termiņā, tad IZPILDĪTĀJAM nav tiesību uz DARBU izpildes termiņa pagarinājumu.
9. Ja meteoroloģisku apstākļu dēļ būvdarbu veikšana tehnoloģiski nav iespējama, tad būvdarbu izpildē iespējams noteikt tehnoloģisko pārtraukumu DARBU veikšanai. Tehnoloģiskā pārtraukuma gadījumā, LĪGUMĀ izpildes termiņš tiek pagarināts par tik dienām, cik dienas ilgs bijis tehnoloģiskais pārtraukums. Par DARBU atsākšanu pēc tehnoloģiskā pārtraukuma tiks slēgta vienošanās, kurā tiks fiksēts atlikušais DARBU izpildes termiņš. Būvdarbu veicējam jādara viss iespējamais, lai līdz minimumam samazinātu tehnoloģisko pārtraukumu.
9. Neviena no PUSĒM neatbild par LĪGUMĀ noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, ugunsgrēki, sociālie konflikti, kā arī jaunu normatīvo aktu ieviešana, kas aizliedz LĪGUMĀ paredzēto darbību. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
9. Katra no PUSĒM trīs darba dienu laikā informē otru PUSI par augstāk minētās nepārvaramas varas iestāšanos. PUSES savstarpēji vienojas par LĪGUMĀ noteikto termiņu pagarināšanu vai LĪGUMA izbeigšanu.
9. IZPILDĪTĀJS trīs darba dienu laikā no dienas, kad izmaiņas stājušās spēkā, rakstiski informē PASŪTĪTĀJU par izmaiņām LĪGUMĀ norādītajos IZPILDĪTĀJA rekvizītos.

1. CITI NOTEIKUMI
10. PASŪTĪTĀJA pārstāvis DARBU veikšanā un atbildīgais par LĪGUMA izpildi no PASŪTĪTĀJA puses ir ________ (tālr. ______, e-pasts: __________) un.
10. IZPILDĪTĀJA pārstāvis DARBU veikšanā ir _________ (tālr. _________, e-pasts: _________).
10. Ja kāds no LĪGUMA noteikumiem zaudē spēku, tad tas neietekmē citus LĪGUMA noteikumus. 
10. Ja kāda no PUSĒM tiek reorganizēta, LĪGUMS paliek spēkā un tā noteikumi ir saistoši PUŠU saistību pārņēmējiem.
10. LĪGUMS ir sagatavots latviešu valodā elektroniska dokumenta veidā uz  __________ lapām un pielikumiem,  parakstīts elektroniski ar drošu elektronisko parakstu.
10. LĪGUMAM kā neatņemamas sastāvdaļas pievienoti šādi pielikumi:
11.6.1.  1. pielikums – Tehniskās specifikācijas ar pielikumiem uz _________ lapām;
11.6.2. 2. pielikums – Tehniskais piedāvājums ar pielikumiem uz _________ lapām;
11.6.3. 3.pielikums – Finanšu piedāvājums un tāme uz _________ lapām.

1. PUŠU REKVIZĪTI

(paraksts*)
Vārds, uzvārds



*Dokuments parakstīts ar drošu elektronisko parakstu un satur laika zīmogu
